PAGE  
4

Z A P I S N I K

2. sjednice Vijeća Mjesnog odbora Knežija, 7. srpnja 2021. u prostorijama Mjesnog odbora Knežija, Albaharijeva 2, s početkom u 18:30 sati

NAZOČNI ČLANOVI VIJEĆA:

Toma Bošnjak, Jelena Holy, Valentina Knežević, Jan Mickovski, Davor Nikolić, Snježana Prpić Rudić, Tomislav Stančić, Zrinka Vrbanus Bajdak, Marija Vulić 

NENAZOČNI ČLANOVI VIJEĆA: Nema
OSTALI NAZOČNI: 
Nikola Tomašegović – član Vijeća Gradske četvrti Trešnjevka-jug

Anton Ljevar - stručni referent u Gradskom uredu za mjesnu samoupravu

Predsjedava Marija Vulić predsjednica Vijeća
Zapisnik vodi Valentina Knežević potpredsjednica Vijeća

Predsjednica konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara 2. sjednicu Vijeća Mjesnog odbora.


Vijeće jednoglasno, prihvaća tekst zapisnika 1. konstituirajuće sjednice Vijeća održane 25. lipnja 2021., bez izmjena.
Na prijedlog predsjednice Vijeće jednoglasno utvrđuje
DNEVNI RED

1. Prisega članice Vijeća Snježane Prpić Rudić

2. Korištenje prostora mjesnog odbora Knežija 

a) Ovlašćivanje predsjednice vijeća za odlučivanje o zahtjevima za 
     jednokratno korištenje prostora MO Knežija

b)  Korištenje prostora uz naknadu

c)  Produljenje postojećih odobrenja za povremeno korištenje prostora

d)  Korištenje prostora političke stranke „ZAGREB JE NAŠ“ 

3. Uređivanje zelene površine u Prozorskoj ulici 11-13 istočno 
po zahtjevu Nine Batistić

4. Osnovna škola Horvati - izgradnja novog objekta

5. Izgradnja nogostupa u Ulici Ćire Truhelke

6. Regulacija semafora na križanju Horvaćanske i Selske ceste
7. Postava koševa za otpatke u Albaharijevoj ulici na potezu od ulice Grge Novaka
do  Prozorske ulice po zahtjevu Damira Marića

8. Uređivanje dječjeg igrališta u Papovoj ulici 2-10 južno
po zahtjevu Alojzije Sekol

9. Pitanja, prijedlozi i obavijesti

Ad 1. Prisega članice Vijeća Snježane Prpić Rudić
Predsjedateljica čita tekst prisege i poziva članicu Vijeća Snježanu Prpić Rudić  kojoj se verificira mandat da izgovara riječ „PRISEŽEM“.

/Potpisani tekst prisege članice Vijeća prilaže se spisu./
Ad 2. Korištenje prostora mjesnog odbora Knežija 
a) Ovlašćivanje predsjednice vijeća za odlučivanje o zahtjevima za 

     jednokratno korištenje prostora MO Knežija

Članovi Vijeća primili su materijal uz poziv.

U raspravi sudjeluju svi članovi Vijeća.


Vijeće nakon rasprave jednoglasno donosi

Z A K L J U Č A K

1. Vijeće Mjesnog odbora Knežija suglasno je da zbog kratkih rokova predsjednica Vijeća može odlučiti o jednokratnim zahtjevima za korištenje prostora Mjesnog odbora Knežija.
2. Vijeće zadužuje Gradski ured za mjesnu samoupravu za izradu i izdavanje Odobrenja o korištenju prostora Mjesnog odbora Knežija.

3. Zaključak dostaviti Gradskom uredu za mjesnu samoupravu.
b)  Korištenje prostora uz naknadu

Članovi Vijeća primili su materijal uz poziv.

U raspravi sudjeluju svi članovi Vijeća.


Vijeće nakon rasprave jednoglasno donosi

Z A K L J U Č A K

1. Vijeće Mjesnog odbora Knežija suglasno je da zbog kratkih rokova predsjednica Vijeća može odlučiti o zahtjevima za jednokratno korištenje dvorane Mjesnog odbora Knežija uz naknadu.

2. Naknada iznosi 1,00 kn/m2 i po satu korištenja bez PDV-a.

3. Vijeće zadužuje Gradski ured za mjesnu samoupravu za izradu izračuna naknade i izdavanje Odobrenja za korištenje dvorane Mjesnog odbora Knežija.

4. Zaključak dostaviti Gradskom uredu za mjesnu samoupravu.
c)  Produljenje postojećih odobrenja za povremeno korištenje prostora

Članovi Vijeća primili su materijal uz poziv.

U raspravi sudjeluju svi članovi Vijeća.


Vijeće nakon rasprave jednoglasno donosi

Z A K L J U Č A K

1. Vijeće Mjesnog odbora Knežija suglasno je da se odobrenjima za povremeno korištenje prostora Mjesnog odbora Knežija, koja su izdana korisnicima na određeno vrijeme u trajanju do 16. srpnja 2021., produlji rok do 1. studenoga 2021.. 

2. Sukladno navedenome, korisnici prostora Mjesnog odbora Knežija koristiti će po već utvrđenom rasporedu i prema terminima u izdanim odobrenjima u trajanju do 1. studenoga 2021..

3. Novi zaprimljeni zahtjevi razmatrati će se prije isteka navedenog termina te će se izdati nova odobrenja sukladno rasporedu koji će se utvrditi na sjednici u listopadu 2021..

4. Zaključak dostaviti korisnicima prostora Mjesnog odbora Knežija i Gradskom uredu za mjesnu samoupravu.
d)  Korištenje prostora političke stranke „ZAGREB JE NAŠ“ 

Članovi Vijeća primili su materijal uz poziv.

U raspravi sudjeluju svi članovi Vijeća.


Vijeće nakon rasprave jednoglasno donosi

Z A K L J U Č A K

1. Političkoj stranci „ZAGREB JE NAŠ“, odobrava se povremeno korištenje prostora u objektu Mjesnog odbora Knežija, Albaharijeva ulica 2, u terminu: četvrtkom od 18:00 do 21:00 sati (prostorija 5) i teče od 17. srpnja 2021. do 1. studenoga 2021. godine.

2. Prostor iz točke 1. ovog zaključka politička stranka „ZAGREB JE NAŠ“, koristit će bez naknade.

3. Politička stranka „ZAGREB JE NAŠ“ obvezuje se postupati s pažnjom dobrog gospodara u korištenju prostora.

4. O povremenom korištenju prostora iz točke 1. ovog zaključka, Gradski ured za mjesnu samoupravu izdat će odobrenje o korištenju, a u skladu s ovim zaključkom.

Ad 3. Uređivanje zelene površine u Prozorskoj ulici 11-13 istočno po zahtjevu Nine Batistić

Članovi Vijeća primili su materijal uz poziv.

U raspravi sudjeluju svi članovi Vijeća.


Vijeće nakon rasprave jednoglasno donosi

Z A K LJ U Č A K
1. Vijeće Mjesnog odbora Knežija raspravljalo je o prijedlogu Nine Batistić vezano za uređivanje i izgradnju parka na zelenoj površini k.č.br. 4893/2 k.o. Trešnjevka u Prozorskoj ulici 11-13 istočno.

2. Vijeće traži od Gradskog ureda za prostorno uređenje, izgradnju Grada, graditeljstvo, komunalne poslove i promet da dostavi tehničku dokumentaciju vezano za predmetnu česticu (izvršeno kroz Program gradnje komunalne infrastrukture na području Grada Zagreba u prethodnom razdoblju) kako bi se moglo planirati uređivanje sredstvima iz Plana komunalnih aktivnosti u 2022.

3. Ovaj zaključak dostaviti Nini Batistić, Gradskom uredu za prostorno uređenje, izgradnju Grada, graditeljstvo, komunalne poslove i promet, Gradskom uredu za mjesnu samoupravu i Vijeću Gradske četvrti Trešnjevka-jug.

Ad 4. Osnovna škola Horvati - izgradnja novog objekta

Članovi Vijeća primili su materijal uz poziv.

U raspravi sudjeluju Marija Vulić i Zrinka Vrbanus Bajdak.

Vijeće nakon rasprave jednoglasno donosi

Z A K LJ U Č A K
1. Vijeće Mjesnog odbora Knežija na prijedlog predsjednice Vijeća Marije Vulić raspravljalo je o izgradnji novog objekta Osnovne škole Horvati.

2. Vijeće traži očitovanje Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za građenje i sanaciju oštećenih objekata društvenih djelatnosti i stambenih objekata, o dovršenosti tehničke dokumentacije za gradnju novog objekta Osnovne škole Horvati i planiranom početku gradnje istog.

3. Ovaj zaključak dostaviti Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za građenje i sanaciju oštećenih objekata društvenih djelatnosti i stambenih objekata, Gradskom uredu za mjesnu samoupravu i Vijeću Gradske četvrti Trešnjevka-jug.
Ad 5. Izgradnja nogostupa u Ulici Ćire Truhelke

Članovi Vijeća primili su materijal uz poziv.

U raspravi sudjeluju svi članovi Vijeća.


Vijeće nakon rasprave jednoglasno donosi

Z A K LJ U Č A K

1. Vijeće Mjesnog odbora Knežija na prijedlog predsjednice Vijeća Marije Vulić raspravljalo je o mogućnosti izgradnje nogostupa u Ulici Ćire Truhelke 

2. Vijeće traži stručno mišljenje Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za ceste vezano za mogućnost izgradnje nogostupa u predmetnoj ulici.

3. Ovaj zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za ceste, Gradskom uredu za mjesnu samoupravu i Vijeću Gradske četvrti Trešnjevka – jug.

Ad 6. Regulacija semafora na križanju Horvaćanske i Selske ceste

Članovi Vijeća primili su materijal uz poziv.

U raspravi sudjeluju svi članovi Vijeća.


Vijeće nakon rasprave jednoglasno donosi

Z A K LJ U Č A K

1. Vijeće Mjesnog odbora Knežija na prijedlog predsjednice Vijeća Marije Vulić raspravljalo o regulaciji semafora na križanju Selske i Horvaćanske ceste.

2. Vijeće, zbog učestalih zahtjeva građana i radi povećanja razine sigurnosti pješaka na predmetnom raskrižju, traži nadležno postupanje Gradskog ureda za prostorno uređenje, izgradnju Grada, graditeljstvo komunalne poslove i promet, Sektora za promet vezano za produljenje trajanja zelenog svjetla za pješake.

3. Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet, Gradskom uredu za mjesnu samoupravu i Vijeću Gradske četvrti Trešnjevka – jug.

Ad 7. Postava koševa za otpatke u Albaharijevoj ulici na potezu od ulice Grge Novaka do  Prozorske ulice po zahtjevu Damira Marića

Članovi Vijeća primili su materijal uz poziv.

U raspravi sudjeluju svi članovi Vijeća.


Vijeće nakon rasprave jednoglasno donosi

Z A K LJ U Č A K

1. Vijeće Mjesnog odbora Knežija raspravljalo je o prijedlogu Damira Marića vezano za postavljanje koševa za otpad u Albaharijevoj ulici na potezu od Ulice Grge Novaka do Prozorske ulice.

2. Vijeće je suglasno sa prijedlogom te traži da Zagrebački holding d.o.o. Podružnica Čistoća postavi košaricu za otpad na predmetnoj lokaciji.
3. Ovaj zaključak dostavlja se Damiru Mariću, Zagrebačkom holdingu d.o.o. Podružnici Čistoća, Gradskom uredu za mjesnu samoupravu i Vijeću Gradske četvrti Trešnjevka – jug.

Ad 8. Uređivanje dječjeg igrališta u Papovoj ulici 2-10 južno po zahtjevu Alojzije Sekol

Članovi Vijeća primili su materijal uz poziv.

U raspravi sudjeluju Zrinka Vrbanus Bajdak i Valentina Knežević.

Vijeće nakon rasprave jednoglasno donosi

Z A K LJ U Č A K
1. Vijeće Mjesnog odbora Knežija raspravljalo je o zahtjevu Alojzije Sekol vezano za uređivanje dječjeg igrališta u Papovoj ulici 4 južno.

2. Vijeće je suglasno s prijedlogom uređivanja parkovne površine u smislu krajobraznog uređivanja travnjaka, grmlja i stabala, postavljanje klupa na predmetnoj adresi te će se isto predložiti za planove u slijedećem planskom razdoblju.

3. Ovaj zaključak dostaviti Alojziji Sekol, Gradskom uredu za mjesnu samoupravu i Vijeću Gradske četvrti Trešnjevka-jug.
Ad. 9. Pitanja, prijedlozi i obavijesti

Član Vijeća Tomislav Stančić predlaže da se ispita najava postavljanja bazne stanice teleoperatera na krovu zgrade u Albaharijevoj ulici 3 kako bi se saznale pobliže informacije o slučaju.

Predsjednica Vijeća odgovara da će se dopisom od Državnog inspektorata tražiti očitovanje.


Budući da više nitko ne traži riječ, potpredsjednica konstatira da je dnevni red iscrpljen i zaključuje sjednicu.
Dovršeno u 19:25 sati.
KLASA: 026-02/21-002/1130
URBROJ: 251-06-11-1504-21-3
U Zagrebu, 7. srpnja 2021.

Zapisnik sastavila: 






       

Valentina Knežević

     
   
Predsjednica
                                                                                     Vijeća Mjesnog odbora 

                                                                                                   Knežija








 Marija Vulić, v.r.
